ઉત્તર પ્રદેશમાં વિધાનસભા ચૂંટણીમાં જીત મેળવવા ભારતીય જનતા પાર્ટી શક્ય દરેક પ્રયત્ન કરી રહી છે. પાર્ટી યુપીની ચૂંટણીમાં કોઇ કસર બાકી રાખવા માંગતી નથી. આ માટે જ ઉત્તર પ્રદેશની જનતાને સાધવા માટે ભાજપે ઘોષણા પત્ર જાહેર કર્યું છે. ભાજપના રાષ્ટ્રીય અધ્યક્ષ અમિત શાહે લખનઉમાં પાર્ટીનું ઘોષણા પત્ર જાહેર કરતાં જણાવ્યું કે, આ ઘોષણા પત્રનું નામ લોક કલ્યાણ સંકલ્પ પત્ર રાખવામાં આવ્યું છે. પાર્ટીએ યુપીની જનતા સાથે વાતચીત કર્યા બાદ આ ઘોષણા પત્ર તૈયાર કર્યું છે. આ માટે યુપીના અલગ-અલગ ક્ષેત્રોમાં લોકો સાથે વાત કરવામાં આવી હતી. યુપીની જનતા સાથે સંવાદ સ્થાપિત કર્યા બાદ ઘોષણા પત્રનો ઢાંચો તૈયાર કરવામાં આવ્યો હતો.